**475/2015.(XII.10.) Kgy. sz. határozat**

1. Szombathely Megyei Jogú Város Közgyűlése a „Javaslat a köznevelési feladatellátás céljára átadott vagyon tulajdonosi ellenőrzésének eljárási rendje, valamint a 2016. évi ellenőrzési terv jóváhagyására” című előterjesztést megtárgyalta, és

* az átadott vagyon ellenőrzésének eljárási rendjét az előterjesztés szerinti,
* a köznevelési feladatellátás céljára átadott vagyon 2016. évi tulajdonosi ellenőrzésének ütemtervét az előterjesztés melléklete szerinti

tartalommal jóváhagyja azzal, hogy az Ellenőrzési Tervben a Szakképzési Centrumok intézményeinek elnevezése kerüljön pontosításra.

1. A Közgyűlés a 2016. évre tervezett ellenőrzések lebonyolításához szükséges 800.000,- Ft összeget az Önkormányzat 2016. évi költségvetésében külön tételsoron biztosítja.
2. A Közgyűlés felkéri a polgármestert, hogy a Közgyűlés döntéséről az ellenőrzéssel érintett intézmények fenntartóit értesítse, és az ellenőrzések lefolytatása érdekében a szükséges intézkedéseket tegye meg.
3. A Közgyűlés felhatalmazza az Oktatási és Szociális Bizottságot a köznevelési feladatellátás céljára átadott vagyon tulajdonosi ellenőrzése éves ütemtervének jóváhagyására.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Rettegi Attila, az Oktatási és Szociális Bizottság elnöke

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Imréné Erényi Katalin, a Szombathelyi Köznevelési GAMESZ vezetője /

**Határidő:** azonnal /az 1. pont vonatkozásában/

2016. február 28. /a 2. és 3. pont vonatkozásában/

az Oktatási és Szociális Bizottság minden év december havi ülése /a 4. pont vonatkozásában/